Piros ragasztóval leragasztott kék spirálfüzet/Martiovics [sic!]
Hajnóczy Péter, kéziratos spirálfüzet, HP00095
Péter Hajnóczy, manuscript notebook, HP00095
"SZERDA! De sokat olvasol!" – mondotta börtönőre Hajnóczy Józsefnek.
A herceg
Kék tollal és piros filctollal írt autográf spirálfüzet A herceg című színdarab és a Martinovics-összeesküvés munkacímű regény kézirataival. A fedlapon piros ragasztószalag és kék filctollal írt bekarikázott 12-es. Ez a szám feltehetően nem a szerzőtől származik, illetve ugyanazzal a kék tollal írták, mint az oldalszámokat, amelyekből kétféle van: az egyiket tehát kék filctollal (az alsó margón), a másikat (a felső margón) grafitceruzával írták. Egyik számozás sem autográf, a dátumok azonban a szerzőtől származnak. A fedlap autográf.
1980. VIII. 17. és 1980. VIII. 27. közé datált szöveg a Martinovics-összeesküvés munkacímű regény kézirata (töredék).
1980. X. 24. és 1980. XI. 4. közé datált szöveg A herceg című színdarab kézirata.
Az 1980. VIII. 21-ére datált bejegyzésnél beragasztás Pálóczi Horváth Ádám egyik dalrészletéből A rab és a mátkája címmel. A kiadás forrása ismeretlen.
A 65/33. számú oldal hiányos.
A 83/42. számú oldalon beragasztás nyoma látható. A Szegedi Hajnóczy Péter Hagyatékgondozó Műhely vezetője, Cserjés Katalin szerint ezen a helyen egy orgonagyökér volt beragasztva a kéziratba – ahogyan arra a A herceg című színdarab szövege is utal.